Document ID: 32003R1670

Uredba Komisije (ES) št. 1670/2003
z dne 1. septembra 2003
o izvajanju Uredbe Sveta (ES, Euratom) št. 58/97 v zvezi z opredelitvami karakteristik za strukturno statistiko podjetij in spremembi Uredbe (ES) št. 2700/98 o opredelitvah karakteristik strukturne statistike podjetij
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 58/97 z dne 20. decembra 1996 o strukturni statistiki podjetij [1], kakor je bila nazadnje spremenjena z Uredbo Komisije (ES) št. 1669/2003 [2], in zlasti člena 12(iii) Uredbe,
ob upoštevanju naslednjega:
(1) Uredba (ES, Euratom) št. 58/97 je vzpostavila okvir za pripravo statistike Skupnosti o strukturi, dejavnosti, poslovanju in konkurenčnosti podjetij v Skupnosti.
(2) Uredba Komisije (ES) št. 2700/98 z dne 17. decembra 1998 o opredelitvah karakteristik za strukturne statistike podjetij [3], kakor je bila spremenjena z Uredbo (ES) št. 1614/2002 [4], je vključila opredelitve značilnosti strukturne statistike podjetij, naštete v skupnem modulu in podrobnih modulih za industrijo, trgovino in gradbeništvo iz Uredbe (ES, Euratom) št. 58/97 o strukturni statistiki podjetij. Uredba Sveta (ES) št. 2056/2002 [5] je uvedla nov set značilnosti za kreditne institucije in pokojninske sklade ter nove značilnosti za izdatke za varstvo okolja, za katere so potrebne skupne opredelitve. Poleg tega je treba spremeniti obstoječe opredelitve za značilnosti glede števila podjetij, prihodkov od prodaje, vrednosti proizvodnje, dodane vrednosti v stroških faktorjev ter skupne vrednosti nabave blaga in storitev, saj se opredelitve iz Uredbe (ES) št. 2700/98 ne morejo uporabljati za izračun vrednosti teh značilnosti za zavarovalniške storitve, kreditne institucije, pokojninske sklade in storitve centralnih bank.
(3) Set opredelitev za značilnosti strukturne statistike podjetij za zavarovalniške storitve, kreditne institucije in pokojninske sklade je treba izvajati zaradi zagotavljanja, da so statistični podatki, ki se pošljejo Komisiji, primerljivi, usklajeni in kakovostni.
(4) Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Opredelitve karakteristik 12 12 0 in 12 15 0 iz Uredbe (ES) št. 2700/98, potrebne za dejavnosti iz prilog 5, 6 in 7 k Uredbi (ES, Euratom) št. 58/97 ter dejavnosti NACE rev. 1, razreda 65.11, se spremenijo, kakor je določeno v oddelkih 3 in 4 Priloge I, k tej uredbi.
Opredelitev karakteristik 11 11 0 za dejavnosti iz Priloge 7, opredelitev karakteristik 12 11 0 za dejavnosti iz Prilog 5 in 7 ter opredelitev karakteristik 13 11 0 za dejavnosti iz prilog 5 in 6, se spremenijo, kakor je določeno v oddelkih 1, 2 in 5 Priloge I, k tej uredbi.
Člen 2
Spremenjena opredelitev karakteristik 21 11 0 iz Uredbe (ES) št. 2700/98 ter opredelitvi karakteristik 21 11 0 in 21 14 0 so določene v Prilogi II k tej uredbi.
Člen 3
Opredelitve karakteristik iz oddelka 4 Priloge 6 k Uredbi (ES, Euratom) št. 58/97 so določene v Prilogi III k tej uredbi.
Člen 4
Opredelitve karakteristik iz oddelka 4 Priloge 7 k Uredbi (ES, Euratom) št. 58/97 so določene v Prilogi IV k tej uredbi.
Člen 5
Države članice uporabljajo spremembe opredelitev karkteristik 12 12 0, 12 15 0 in 13 11 0 iz oddelka 4 Priloge 1 za dejavnosti NACE rev. 1, skupine 65.1, in za kreditne institucije, razvrščene v NACE rev. 1, razred 65.22, za leto opazovanja 2001 in leta, ki mu sledijo.
Za dejavnosti NACE rev. 1, razreda 66.02, države članice uporabljajo opredelitve karakteristik 11 11 0, 12 11 0, 12 12 0 in 12 15 0 za leto opazovanja 2002 in leta opazovanja, ki mu sledijo.
Države članice uporabljajo spremenjeno opredelitev karakteristik 21 11 0 ter opredelitve karakteristik 21 12 0 in 21 14 0 iz oddelka 4 Priloge 2 za leto opazovanja 2001 in leta opazovanja, ki mu sledijo.
Države članice uporabljajo opredelitve za karakteristike iz oddelka 4 Priloge 6 k Uredbi (ES, Euratom) št. 58/97 za leto opazovanja 2001 in leta, ki mu sledijo.
Države članice uporabljajo opredelitve za karakteristike iz oddelka 4 Priloge 7 k Uredbi (ES, Euratom) št. 58/97 za leto opazovanja 2002 in leta, ki mu sledijo.
Člen 6
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. septembra 2003

Labels: 12
4
19